*****

ΚΑΝΟΝΙΣΜΟΣ (ΕΟΚ) αριθ. 3279/82 ΤΗΣ ΕΠΙΤΡΟΠΗΣ

της 6ης Δεκεμβρίου 1982

περί προκηρύξεως διαρκούς δημοπρασίας για το βούτυρο που κατακρατείται από τους οργανισμούς παρεμβάσεως και προορίζεται για εξαγωγή προς τις τρίτες χώρες, και περί τροποποιήσεως του κανονισμού (ΕΟΚ) αριθ. 1687/76

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7 και το άρθρο 28,

τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 7α,

τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 σχετικά με ορισμένα μέτρα συγκυριακής πολιτικής που πρέπει να ληφθούν στο γεωργικό τομέα σε συνέχεια της προσωρινής διεύρυνσης των περιθωρίων διακυμάνσεως των νομισμάτων ορισμένων Κρατών μελών (4), όπως τροποποιήθηκε τελευταία με τον κανονισμό (ΕΟΚ) αριθ. 3605/81 (5), και ιδίως το άρθρο 6,

τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 σχετικά με τις συναλλαγματικές ισοτιμίες που εφαρμόζονται στο γεωργικό τομέα (6), όπως τροποποιήθηκε τελευταία με τον κανονισμό (ΕΟΚ) αριθ. 2792/82 (7), και ιδίως το άρθρο 4 παράγραφος 3,

Εκτιμώντας:

ότι τα δημόσια αποθέματα βουτύρου στην Κοινότητα τείνουν να αυξηθούν· ότι ενδείκνυται να ληφθούν μέτρα πωλήσεως στο βαθμό που υπάρχουν δυνατότητες διαθέσεως αυτού του προϊόντος·

ότι ορισμένες ποσότητες μπορούν να πωληθούν για εξαγωγή· ότι πρέπει να μπορέσουν οι εξαγωγείς να κάνουν προμήθειες στους οργανισμούς παρεμβάσεως·

ότι, για να καθορισθεί η τιμή πωλήσεως σε συμφωνία με τις τιμές στην αγορά, για να εξασφαλισθεί ο έλεγχος των ποσοτήτων που διατέθηκαν και για να εξασφαλισθεί το διακαίωμα ίσης πρόσβασης σε όλους τους ενδιαφερόμενους, ενδείκνυται να πωληθεί το βούτυρο με τη διαδικασία διαρκούς δημοπρασίας·

ότι για λόγους διοικητικής απλοποιήσεως πρέπει να μη χορηγηθούν επιστροφές κατά την εξαγωγή για το εξαγόμενο βούτυρο στα πλαίσια του παρόντος κανονισμού και να προβλεφθεί μια ανάλογη μείωση της τιμής πώλησης·

ότι, για να εξασφαλισθεί ότι το βούτυρο δεν εκτρέπεται από τον προορισμό του, πρέπει να ασκηθεί έλεγχος από την εξαγωγή του από το απόθεμα του βουτύρου έως την άφιξή του στον προορισμό του στην τρίτη χώρα· εκτός από τις διατάξεις ελέγχου που προβλέπονται στον κανονισμό (ΕΟΚ) αριθ. 1687/76 της Επιτροπής (8), όπως τροποποιήθηκε τελευταία με τον κανονισμό (ΕΟΚ) αριθ. 1252/81 (9), είναι απαραίτητο να προβλεφθούν συμπληρωματικοί όροι δεδομένου του ειδικού χαρακτήρα του εγχειρήματος·

ότι για την εφαρμογή των νομισματικών εξισωτικών ποσών πρέπει να προβλεφθεί συντελεστής, για να ληφθεί υπόψη η διαφορά μεταξύ της τιμής πωλήσεως με δημοπρασία και της τιμής παρεμβάσεως του βουτύρου η οποία θα χρησιμεύσει σαν βάση για τον υπολογισμό του νομισματικού εξισωτικού ποσού·

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Διενεργείται, υπό τους όρους που προβλέπονται στον παρόντα κανονισμό, πώληση βουτύρου, που αγοράστηκε σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68 και είναι ηλικίας τουλάχιστον πέντε μηνών.

Άρθρο 2

1. Η πώληση του βουτύρου πραγματοποιείται σύμφωνα με τη διαδικασία διαρκούς δημοπρασίας, που εξασφαλίζεται από καθένα από τους οργανισμούς παρεμβάσεως για τις ποσότητες βουτύρου που κατακρατεί.

2. Ο οργανισμός παρεμβάσεως προκηρύσσει δημοπρασία, αναφέροντας ιδίως:

α) την τοποθεσία του ή των ψυκτικών χώρων αποθηκεύσεως όπου εναποθηκεύεται το βούτυρο·

β) τις ποσότητες βουτύρου που τίθενται για πώληση σε κάθε αποθήκη, διευκρινίζοντας, ενδεχομένως, τις ποσότητες βουτύρου, η περιεκτικότητα του οποίου σε λιπαρές ουσίες είναι κατώτερη από 82 %, οι οποίες περιλαμβάνονται μέσα στις ποσότητες αυτές·

γ) την προθεσμία και τον τόπο υποβολής των προσφορών.

3. Η προκήρυξη δημοπρασίας δημοσιεύεται στην Επίσημη Εφημερίδα των Ευρωπαϊκών Κοινοτήτων τουλάχιστον οκτώ ημέρες πριν από τη λήξη της πρώτης προθεσμίας που προβέπεται για την υποβολή των προσφορών. Εξάλλου ο οργανισμός παρεμβάσεως πραγματοποιεί άλλες δημοσιεύσεις.

Άρθρο 3

1. Ο οργανισμός παρεμβάσεως πραγματοποιεί, κατά τη διάρκεια ισχύος της διαρκούς δημοπρασίας, επί μέρους δημοπρασίες. Κάθε επί μέρους δημοπρασία αφορά το βούτυρο που αναφέρεται στο άρθρο 1 και είναι ακόμα διαθέσιμο.

2. Η προθεσμία για την υποβολή των προσφορών καθεμιάς από τις επί μέρους αυτές δημοπρασίες λήγει κάθε δεύτερη Δευτέρα του μήνα, στις 12.00. Αν η Δευτέρα είναι αργία, η προθεσμία παρατείνεται μέχρι την πρώτη εργάσιμη ημέρα που ακολουθεί, στις 12.00.

Η προθεσμία για την πρώτη επί μέρους δημοπρασία, ωστόσο, λήγει στις 20 Δεκεμβρίου 1982, στις 12.00.

Άρθρο 4

1. Ο οργανισμός παρεμβάσεως ενημερώνει και θέτει στη διάθεση των ενδιαφερομένων, κατόπιν αιτήσεως τους, τον κατάλογο, που αναφέρεται στο άρθρο 2 παράγραφος 2 υπό β, του προς πώληση βουτύρου που βρίσκεται σε κάθε ψυκτικό χώρο αποθηκεύσεως. Εξάλλου ο οργανισμός παρεμβάσεως δημοσιεύει τακτικά με κατάλληλο τρόπο, που προσδιορίζεται στην προκήρυξη δαγωνισμού που αναφέρεται στο άρθρο 2 παράγραφος 2, τον ενημερωμένο αυτό κατάλογο.

2. Ο οργανισμός παρεμβάσεως θεσπίζει τις αναγκαίες διατάξεις για να επιτρέψει στους ενδιαφερομένους να εξετάσουν με έξοδά τους, πριν την υποβολή της προσφοράς, δείγματα που ελήφθησαν από το βούτυρο που τέθηκε προς πώληση.

Άρθρο 5

1. Οι ενδιαφερόμενοι συμμετέχουν στην επί μέρους δημοπρασία είτε με κατάθεση, έναντι αποδείξεως παραλαβής, της γραπτής προσφοράς στον οργανισμό παρεμβάσεως, είτε με συστημένη επιστολή που απευθύνεται στον οργανισμό παρεμβάσεως. Οι οργανισμοί παρεμβάσεως μπορούν να επιτρέψουν τη χρήση τηλετύπου.

2. Η προσφορά αναφέρει:

α) το όνομα και τη διεύθυνση του συμμετέχοντος στη δημοπρασία ·

β) την αιτουμένη ποσότητα, αναφέροντας την περιεκτικότητα σε λιπαρή ουσία του βουτύρου, σε περίπτωση που ο σχετικός οργανισμός παρεμβάσεως έχει θέσει σε πώληση βούτυρο με περιεκτικότητα σε λιπαρή ουσία κατώτερη από 82 %·

γ) τη χώρα προορισμού του βουτύρου·

δ) την προσφερόμενη τιμή ανά 100 χιλιόγραμμα βουτύρου το οποίο έχει την απαιτούμενη περιεκτικότητα σε λιπαρή ουσία, λαμβανομένων υπόψη των διατάξεων του άρθρου 15, η οποία δεν περιέχει εσωτερικούς φόρους στη θύρα του ψυκτικού χώρου όπου αποθηκεύεται το βούτυρο, εκφρασμένη σε νόμισμα του Κράτους μέλους στο οποίο πραγματοποιείται η δημοπρασία·

ε) τον ψυκτικό χώρο αποθηκεύσεως όπου βρίσκεται το βούτυρο καί, ενδεχομένως, αποθήκη αντικαταστάσεως.

Μια προσφορά που αφορά πολλές αποθήκες, εκτός από την ενδεχόμενη αποθήκη αντικαταστάσεως, θεωρείται ότι περιλαμβάνει τόσες προσφορές όσες ψυκτικές αποθήκες αφορά.

Μια προσφρά δεν μπορεί να αφορά παρά βούτυρο που έχει την ίδια περιεκτικότητα σε λιπαρή ουσία (είτε ίση ή ανώτερη από 82 % είτε κατώτερη από 82 %) και την ίδια χώρα προορισμού.

3. Μια προσφορά ισχύει μόνο εάν αφορά ποσότητα τουλάχιστον 50 τόνων. Ωστόσο, σε περίπτωση, που η διαθέσιμη ποσότητα στην αποθήκη είναι κατώτερη από 50 τόνους, η διαθέσιμη ποσότητα αποτελεί την ελάχιστη ποσότητα για την προσφορά.

4. Μια προσφορά ισχύει μόνο εάν:

α) συνοδεύεται από γραπτή δέσμευση του υποβάλλοντος την προσφορά να εξάγει το βούτυρο στην κατάσταση και τη συσκευασία προελεύσεως που αναφέρεται στο άρθρο 11, εντός προθεσμίας που αναφέρεται στο άρθρο 10 παράγραφος 3, προς τη χώρα προορισμού που αναφέρεται στην προσφορά του σύμφωνα με την παράγραφο 2 υπό γ·

β) ο συμμετέχων στη δημοπρασία επισυνάπτει μια δήλωση, σύμφωνα με την οποία παραιτείται από κάθε απαίτηση που αφορά την ποιότητα και τα χαρακτηριστικά του βουτύρου που ενδεχομένως πωλήθηκε·

γ) προσκομίζεται η απόδειξη ότι ο συμμετέχων, πριν από τη λήξη της προθεσμίας για την υποβολή των προσφορών, παρέσχε ασφάλεια δημοπρασίας που αναφέρεται στο άρθρο 6 για τη σχετική επί μέρους δημοπρασία.

5. Σε μια προσφορά μπορεί να αναφερθεί ότι δεν μπορεί να θεωρηθεί σαν υποβληθείσα, παρά μόνο:

α) εάν η κατακύρωση της δημοπρασίας αφορά όλη την ποσότητα που εμφαίνεται στην προσφορά·

β) εάν η κατακύρωση της δημοπρασίας αφορά την εξατομικευμένη ποσότητα που υπάρχει στην προσφορά. 6. Η προσφορά δεν μπορεί να αποσυρθεί μετά τη λήξη της προθεσμίας που αναφέρεται στο άρθρο 3 παράγραφος 2 για την υποβολή των προσφορών των σχετικών με την εν λόγω επί μέρους δημοπρασία.

7. Μετά τη λήξη της προθεσμίας για την υποβολή των προσφορών κάθε επί μέρους δημοπρασίας, οι οργανισμοί παρεμβάσεως ανακοινώνουν αμέσως στην Επιτροπή με τέλεξ τις αιτούμενες ποσότητες, τις προσφερόμενες τιμές, καθως και τη χώρα προορισμού που αναφέρεται σε κάθε προσφορά.

Άρθρο 6

1. Η ασφάλεια της δημοπρασίας ανέρχεται σε 60 ECU ανά τόνο.

2. Συνιστάται, κατ' επιλογή του υποβάλλοντος την προσφορά, σε είδος ή υπό μορφή εγγυήσεως που χορηγείται από ίδρυμα που πληροί τα κριτήρια που καθορίζονται από το Κράτος μέλος στο οποίο συνιστάται η ασφάλεια.

3. Η ασφάλεια δημοπρασίας συνιστάται στο Κράτος μέλος όπου υποβάλλεται η προσφορά.

Άρθρο 7

1. Λαμβάνοντας υπόψη τις προσφορές που λαμβάνονται για κάθε επί μέρους δημοπρασία και σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68, καθορίζεται μια ελάχιστη τιμή αγοράς που μπορεί να διαφοροποιηθεί, ανάλογα με την περιεκτικότητα σε λιπαρή ουσία του βουτύρου και ανάλογα με τον προορισμό.

Μπορεί να αποφασισθεί να μη δοθεί συνέχεια στη δημοπρασία ή σε ένα μέρος αυτής και ανάλογα με τους προορισμούς.

2. Συγχρόνως με τις ελάχιστες τιμές πωλήσεως και σύμφωνα με την ίδια διαδικασία, το ποσό των ασφαλειών εξαγωγής που προορίζονται να εξασφαλίσουν την εξαγωγή του βουτύρου και την εισαγωγή του στη χώρα προορισμού που αναφέρεται στη προσφορά, καθορίζεται ανά 100 χιλιόγραμμα.

3. Η μετατροπή σε εθνικό νόμισμα της ελάχιστης τιμής και της τιμής που θα πρέπει να πληρώσουν οι υπερθεματιστές, πραγματοποιείται με τη βοήθεια της αντιπροσωπευτικής τιμής που ισχύει την ημέρα της λήξεως υποβολής των προσφορών της σχετικής επί μέρους δημοπρασίας.

Άρθρο 8

1. Η προσφορά δεν γίνεται αποδεκτή, εάν η τιμή που προτείνεται είναι κατώτερη από την ελάχιστη τιμή για κάθε προορισμό κάθε επί μέρους δημοπρασίας, λαμβανομένου υπόψη του περιεχομένου σε λιπαρή ουσία του σχετικού βουτύρου.

2. Με την επιφύλαξη των διατάξεων της παραγράφου 1, ο υπερθεματιστής είναι αυτός που προσφέρει την τιμή που παρουσιάζει τη μεγαλύτερη διαφορά σε σχέση με την ελάχιστη τιμή που καθορίζεται για τις χώρες προορισμού του βουτύρου που αναφέρονται στην προσφορά. Εάν δεν έχει εξαντληθεί η διαθέσιμη ποσότητα στη σχετική αποθήκη, με την εν λόγω κατακύρωση, η δημοπρασία κατακυρώνεται για την εναπομείνασα ποσότητα στους υπόλοιπους συμμετέχοντες, με βάση τις προσφερόμενες τιμές, ξεκινώντας από αυτήν της οποίας η διαφορά με την ελάχιστη τιμή είναι η πιο υψηλή.

3. Στην περίπτωση που η αποδοχή μιας προσφοράς συνεπάγεται, για τη σχετική αποθήκη, την υπέρβαση της ποσότητας βουτύρου που είναι ακόμη διαθέσιμη, η δημοπρασία κατακυρώνεται στον υποβάλλοντα την εν λόγω προσφορά μόνο για την εν λόγω ποσότητα.

4. Στην περίπτωση πού, κατά την αποδοχή πολλών προσφορών που περιλαμβάνουν τις ίδιες τιμές βουτύρου για τις ίδιες χώρες προορισμού ή παρουσιάζουν την ίδια διαφορά με την εν λόγω ελάχιστη τιμή, υπερβαίνεται η ακόμα διαθέσιμη ποσότητα, η κατακύρωση της δημοπρασίας γίνεται με την κατανομή της διαθέσιμης ποσότητας κατ' αναλογία προς τις ποσότητες που εμφαίνονται στις σχετικές προσφορές.

Ωστόσο, στην περίπτωση που μια τέτοια κατανομή οδηγεί στο να κατακυρωθούν ποσότητες κατώτερες από 20 τόνους, η κατακύρωση πραγματοποιείται με κλήρωση.

5. Θεωρείται σαν διαθέσιμη ποσότητα, κατά την έννοια των παραγράφων 2, 3 και 4, η ποσότητα που είναι διαθέσιμη και έχει απομείνει μετά την αποδοχή προσφορών που υποβλήθηκαν δυνάμει των κανονισμών (ΕΟΚ) αριθ. 2315/76 (1), (ΕΟΚ) αριθ. 649/78 (2) και (ΕΟΚ) αριθ. 2991/82 (3).

6. Τα δικαιώματα και οι υποχρεώσεις που απορρέουν από την κατακύρωση δεν μεταβιβάζονται.

Άρθρο 9

1. Κάθε υποβάλλων προσφορά ενημερώνεται αμέσως από τον οργανισμό παρεμβάσεως για το αποτέλεσμα της συμμετοχής στην επί μέρους δημοπρασία.

2. Ο υπερθεματιστής καταβάλλει στον οργανισμό παρεμβάσεως, πριν από την παραλαβή του βουτύρου και εντός προθεσμίας που αναφέρεται στο άρθρο 10 παράγραφος 2, για κάθε ποσότητα που προτίθεται να αποσύρει, το ποσό που ανταποκρίνεται στην προσφορά του.

Άρθρο 10

1. Όταν έχει καταβληθεί το ποσό που αναφέρεται στο άρθρο 9 παράγραφος 2 και η ασφάλεια που αναφέρεται στο άρθρο 7 παράγραφος 2 έχει παρασχεθεί σύμφωνα με το άρθρο 13 παράγραφος 1 του κανονισμού (ΕΟΚ) αριθ. 1687/76, ο οργανισμός παρεμβάσεως χορηγεί απόδειξη παραλαβής που αναφέρει:

α) την ποσότητα για την οποία έχουν τηρηθεί οι όροι που αναφέρονται in limine·

β) τον ψυκτικό χώρο όπου αποθηκεύεται·

γ) την τελική ημερομηνία της παραλαβής του βουτύρου·

δ) την ημέρα λήξεως υποβολής των προσφορών των σχετικών με την επί μέρους δημοπρασία κατά την οποία πωλήθηκε το βούτυρο·

ε) τη χώρα προορισμού.

2. Εντός προθεσμίας 30 ημερών μετά την ημέρα λήξεως υποβολής των προσφορών, ο υπερθεματιστής προβαίνει στην παραλαβή του βουτύρου που του κατακυρώθηκε.

Η παραλαβή αυτή μπορεί να γίνει κατά διαστήματα.

Εκτός από περίπτωση ανωτέρας βίας, εάν ο υπερθεματιστής δεν έχει πραγματοποιήσει την καταβολή που αναφέρεται στο άρθρο 9 παράγραφος 2 εντός της προκαθορισθείσας προθεσμίας, η πώληση ακυρώνεται για τις εναπομείνασες ποσότητες.

Στην περίπτωση που η καταβολή που αναφέρεται στο άρθρο 9 παράγραφος 2 έχει πραγματοποιηθεί, χωρίς όμως να έχει πραγματοποιηθεί η παραλαβή του βουτύρου εντός της προθεσμίας που αναφέρεται παραπάνω, ο υπερθεματιστής αναλαμβάνει την αποθεματοποίηση του βουτύρου από την επομένη της ημέρας που αναφέρεται στην παράγραφο 1 υπό γ.

3. Η εξαγωγή του βουτύρου, το οποίο παρελήφθη από τον αγοραστή, πρέπει να πραγματοποιηθεί εντός προθεσμίας 80 ημερών, που υπολογίζεται από την ημέρα λήξεως της προθεσμίας υποβολής των προσφορών για τη σχετική επί μέρους δημοπρασία.

Άρθρο 11

Το βούτυρο παραδίδεται από τον οργανισμό παρεμβάσεως σε συσκευασίες που φέρουν μία ή περισσότερες από τις ακόλουθες ενδείξεις, με στοιχεία τουλάχιστον 1 εκατοστού:

- «Βούτυρο που προορίζεται για εξαγωγή (κανονισμός (ΕΟΚ) αριθ. 3279/82)»·

- «Smoer bestemt til eksport (Forordning (EOEF) nr. 3279/82)»·

- «Butter zur Ausfuhr (Verordnung (EWG) Nr. 3279/82)»·

- «Butter for export (Regulation (EEC) No 3279/82)»·

- «Beurre destine a l'exportation [reglement (CEE) n° 3279/82]»·

- «Burro destinato all'esportazione (regolamento (CEE) n. 3279/82)»·

- «Boter voor uitvoer (Verordening (EEG) nr. 3279/82)»,

καθώς και την ένδειξη της χώρας προορισμού.

Άρθρο 12

Η αίτηση πιστοποιητικού εισαγωγής και η αίτηση εξαγωγής περιλαμβάνουν στο τετράγωνο 13 την ένδειξη της τρίτης χώρας που αναφέρεται στην προσφορά· το πιστοποιητικό υποχρεώνει για εξαγωγή προς τον προορισμό αυτό.

Άρθρο 13

1. Εκτός από περίπτωση ανωτέρας βίας, η ασφάλεια της δημοπρασίας καταπίπτει για την ποσότητα για την οποία ο υποβάλλων την προσφορά:

α) απέσυρε την προσφορά μετά τη λήξη της προθεσμίας για την υποβολή των προσφορών που αναφέρεται στο άρθρο 3 παράγραφος 2· η

β) εντός των προκαθορισμένων προθεσμιών δεν κατέβαλε το ποσό που αντιστοιχεί στην προσφορά που αναφέρεται στο άρθρο 9 παράγραφος 2 ή δεν παρέσχε την ασφάλεια εξαγωγής που αναφέρεται στο άρθρο 7 παράγραφος 2.

2. Η ασφάλεια της δημοπρασίας που αφορά την ποσότητα για την οποία δεν δόθηκε συνέχεια στην προσφορά, αποδεσμεύεται αμέσως.

3. Εκτός από περίπτωση ανωτέρας βίας, η ασφάλεια εξαγωγής που αναφέρεται στο άρθρο 7 παράγραφος 2 καταπίπτει κατ' αναλογία των ποσοτήτων για τις οποίες δεν προσκομίζεται η απόδειξη που αναφέρεται στο άρθρο 13 παράγραφος 4 του κανονισμού (ΕΟΚ) αριθ. 1687/76 εντός της προθεσμίας 12 μηνών, η οποία υπολογίζεται από την ημερομηνία αποδοχής της δηλώσεως εξαγωγής, με την προϋπόθεση ότι ισχύουν οι διατάξεις του άρθρου 31 παράγραφος 2 του κανονισμού (ΕΟΚ) αριθ. 2730/79 της Επιτροπής (1).

Άρθρο 14

1. Στις περιπτώσεις ανωτέρας βίας που δεν αναφέρονται στο άρθρο 11 παράγραφος 1 του κανονισμού (ΕΟΚ) αριθ. 1687/76, ο οργανισμός παρεμβάσεως λαμβάνει τα μέτρα που κρίνει αναγκαία ανάλογα με τις επικρατούσες συνθήκες.

2. Τα Κράτη μέλη ανακοινώνουν στην Επιτροπή κάθε τρίμηνο τις περιπτώσεις κατά τις οποίες εφάρμοσαν την παράγραφο 1 αναφέροντας τις συνθήκες που επικρατούσαν, την ποσότητα, καθώς και τα μέτρα που ελήφθησαν.

Άρθρο 15

1. Δεν παρέχεται καμία επιστροφή κατά την εξαγωγή για το βούτυρο που πωλήθηκε και εξήχθη σύμφωνα με τον παρόντα κανονισμό.

Ωστόσο, το βούτυρο αυτό θεωρείται ότι έχει ανταποκριθεί στις διατάξεις του άρθρου 2 παράγραφος 1 υπό β του κανονισμού (ΕΟΚ) αριθ. 754/76 (2), από την ημερομηνία αποδοχής της δηλώσεως εξαγωγής. Εάν εφαρμόζονται οι διατάξεις του άρθρου 2 παράγραφος 2 του εν λόγω κανονισμού, πρέπει να καταβληθεί ποσό ίσο με την ασφάλεια που αναφέρεται στο άρθρο 7 παράγραφος 2 του παρόντος κανονισμού. Το ποσό θεωρείται ασφάλεια που έχει καταπέσει κατά την έννοια του άρθρου 2 του κανονισμού (ΕΟΚ) αριθ. 352/78 του Συμβουλίου (3).

2. Τα νομισματικά εξισωτικά ποσά, που εφαρμόζονται στο βούτυρο που πωλήθηκε σύμφωνα με τον παρόντα κανονισμό, είναι ίσα με τα νομισματικά ποσά που καθορίστηκαν δυνάμει του κανονισμού (ΕΟΚ) αριθ. 974/71, πολλαπλασιασμένα με το συντελεστή που εμφαίνεται στο παράρτημα Ι μέρος 5 υπό την αντίστοιχη σημείωση του κανονισμού της Επιτροπής που καθορίζει τα νομισματικά εξισωτικά ποσά.

Σε περίπτωση ανάγκης η Επιτροπή μπορεί να τροποποιήσει αυτόν το συντελεστή.

Άρθρο 16

Ο κανονισμός (ΕΟΚ) αριθ. 1687/76 τροποποιείται ως εξής:

Στο παράρτημα Ι «Προϊόντα που προορίζονται να εξαχθούν ως έχουν» προστίθεται το εξής σημείο 30 και η σχετική υποσημείωση (30):

«30. Κανονισμός (ΕΟΚ) αριθ. 3279/82 της Επιτροπής της 6ης Δεκεμβρίου 1982 περί προκηρύξεως διαρκούς δημοπρασίας για το βούτυρο που κατακρατείται από τους οργανισμούς παρεμβάσεως και προορίζεται για εξαγωγή προς τις τρίτες χώρες (30).

(30) ΕΕ αριθ. L 348 της 8. 12. 1982, σ. 7.».

Άρθρο 17

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 6 Δεκεμβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 169 της 18. 7. 1968, σ. 1.

(4) ΕΕ αριθ. L 106 της 12. 5. 1971, σ. 1.

(5) ΕΕ αριθ. L 362 της 17. 12. 1981, σ. 2.

(6) ΕΕ αριθ. L 106 της 29. 4. 1977, σ. 27.

(7) ΕΕ αριθ. L 295 της 21. 10. 1982, σ. 6.

(8) ΕΕ αριθ. L 190 της 14. 7. 1976, σ. 1.

(9) ΕΕ αριθ. L 126 της 12. 5. 1981, σ. 8.

(1) ΕΕ αριθ. L 261 της 25. 9. 1976, σ. 12.

(2) ΕΕ αριθ. L 86 της 1. 4. 1978, σ. 33.

(3) ΕΕ αριθ. L 314 της 10. 11. 1982, σ. 27.

(1) ΕΕ αριθ. L 317 της 29. 11. 1979, σ. 1.

(2) ΕΕ αριθ. L 89 της 2. 4. 1976, σ. 1.

(3) ΕΕ αριθ. L 50 της 22. 2. 1978, σ. 1.